title: Ledón
text: Ledón (en catalán Lledó localment y Lledó d'Algars oficialment, Lledó en castellano) ye un municipio aragonés situato en la comarca de lo Matarranya, en la provincia de Teruel.
  
  La suya población ye de 172 habitants (2018), en una superficie de 15,6 km² y una densidat de 11,67 hab/km².
  
  Toponimia 
  Lo toponimo Ledón se creye que tien relación con lo latonero y los latons (Celtis australis), pero no ye de descartar que como Lidón, Litago y Lechago tienga relación con lo nombre d'un propietario romano.
  
  En los textos calatravos en latín, s'emplega Ledón, a vegatas latinizato como Ledone u en chenitivo Ledonis. Ye curioso un texto de 1206 que amuestra que ya existiba palatalización en la L inicial, cosa que en catalán medieval no se representaba graficament:
  
  Mesmo en un texto calatravo que teneba una introducción en catalán, s'escribe Ledón, con la -n final que se pierde n'esta luenga. En lo Fogache de 1405 ordenau en las Cortz de Maella s'escribe Ledón en un texto en aragonés:
  
  En lo Fogache de 1495 s'escribe Ledo, en catalán. La forma Ledón s'emplega encara dica lo sieglo XVI en lo castellano que s'escribiba en lo Baixo Aragón.
  
  Cheografía 
  La localidat de Ledón ye situata a 458 metros d'altaria dencima de lo ran de la mar, a una distancia de 211 km de Teruel, la capital de la suya provincia. Ye a lo canto de lo río Algars, un afluent de lo río Matarranya.
  
  Mugas
  
  Demografía
  
  Historia 
  Lo día 13 d'abril de 1209 lo rei Pero II d'Aragón entregó Ledón y Arens de Ledón a lo bispe de Tortosa Gombal de Santa Oliva pa que los poblase.
  
  Administración
  
  Reparto de concellers
  
  Alcaldes
  
  Molimentos 
  Ilesia de Sant Chaime, protechita legalment dende 2001 con la suya declaración como Bien d'Intrés Cultural. La ilesia ye de lo sieglo XIV, construyita en estilo gotico, encara que esviellata en los sieglos XVI-XVIII con la construcción de capiellas laterals.
  Ilesia de Sant Per Apóstol, de lo sieglo XIV, un edificio construyito en estilo gotico.
  Castiello de Ledón, que estió propiedat de la Orden de Calatrava.
  Casa de la Villa, de 1610.
  Ermita de Santa Rosa de Viterbo, de lo sieglo XVIII.
  
  Referencias